EkBass/fiwiki-20250220-pages-articles huggingface dataset:
Webb Hayes

James Webb Cook Hayes (20. maaliskuuta 1856 Cincinnati, Ohio – 26. heinäkuuta 1934 Cincinnati, Ohio) oli yhdysvaltalainen sotilas ja liikemies. Hayes palveli Yhdysvaltain armeijassa useissa eri sodissa ja oli sotilasarvoltaan prikaatikenraali. Hänelle myönnettiin vuonna 1902 Yhdysvaltain armeijan korkein ansiomerkki, Medal of Honor, hänen toiminnastaan Filippiineillä vuonna 1899 suoritetussa sotilasoperaatiossa. Liikemiehenä Hayes tunnetaan yhtenä yhä toiminnassa olevan Union Carbide -kemikaaliyhtiön perustajista. Hayesin äiti oli Lucy Webb Hayes ja isä Yhdysvaltain 19. presidentti Rutherford B. Hayes. Isänsä kuoleman jälkeen Webb Hayes perusti Fremontiin Yhdysvaltain ensimmäisen presidentin kirjaston.http://www.history.com/topics/us-presidents/rutherford- b-hayes == Lähteet == Luokka:Yhdysvaltalaiset kenraalit Luokka:Yhdysvaltalaiset liikemiehet Luokka:Vuonna 1856 syntyneet Luokka:Vuonna 1934 kuolleet
Colonne Vendôme

Colonne Vendôme on 44 metriä korkea voitonpylväs Pariisin Place Vendôme -aukiolla.Colonne Vendôme Parisinfo.com. Viitattu 17.1.2016. Vendômen aukiolla sijaitsi aiemmin Ludvig XIV:n itselleen pystyttämä ratsastajapatsas, joka kuitenkin sulatettiin Ranskan vallankumouksen aikana.Martina Padberg: Taide & Arkkitehtuuri: Pariisi (suom. Tapani Kilpeläinen), s. 152. Tandem Verlag (h. f. ullmann) 2007. Alkuteos Kunst & Architektur Paris. Pylväs pystytettiin aukiolle vuosina 1806–1810 Napoleonin vuonna 1805 Austerlitzin taistelussa saavuttaman voiton kunniaksi. Esikuvana toimi Trajanuksen pylväs Roomassa. Pylvääseen käytettiin metallia, joka sulatettiin 1 200:sta venäläisiltä ja itävaltalaisilta takavarikoidusta tykistä. Pylvään runko on kiveä, ja se on päällystetty 425:llä pronssilevyllä, jotka muodostavat pylvästä kiertävän 280 metriä pitkän reliefisarjan. Reliefit esittävät Austerlitzin taistelun tapahtumia ja niiden toteuttamiseen osallistuivat muun muassa kuvanveistäjät Louis Boizot, François-Joseph Bosio, Lorenzo Bartolini, Claude Ramey, François Rude, Charles-Louis Corbet, Henri-Joseph Ruxthiel ja Clodion.Vendôme Column Napoleon.org. Viitattu 17.1.2016. Colonne Vendômen huipulla oli alun perin Antoine-Denis Chaudetin veistämä patsas, joka esitti Napoleonia toogaan pukeutuneena, mutta se jouduttiin poistamaan Napoleonin kukistuttua vuonna 1814. Restauraatioaikana pylvään huipulla liehui Bourbonien lippu, mutta heinäkuun monarkian aikana sinne pystytettiin Charles Émile Seurren veistämä uusi patsas, joka esitti Napoleonia sotilaspuvussa. Se puolestaan korvattiin toisen keisarikunnan aikana Auguste Dumontin tekemällä kopiolla Chaudetin alkuperäisestä patsaasta. Pariisin kommuunin aikana vuonna 1871 Bonaparten dynastiaa symboloinut pylväs kaadettiin. Vallankumouksen kukistamisen jälkeen pylvään kaatanutta väkijoukkoa johtanut taidemaalari Gustave Courbet tuomittiin oikeudessa maksamaan uudelleenpystyttämiskustannukset, mikä ajoi hänet taloudelliseen perikatoon. Pylväs pystytettiin uudelleen vuonna 1873. ==Lähteet== ==Aiheesta muualla== Luokka:Muistopylväät Luokka:Pariisin rakennukset ja rakennelmat
Vapun valtakunta

Vapun valtakunta on vuosina 2012–2014 esitetty ruokaohjelma, jossa Vappu Pimiä kokkasi ruokaa jokaisessa jaksossa yhden julkisuudesta tutun henkilön kanssa.http://www.vantaansanomat.fi/artikkeli/231786-vappu-pimia-ryhtyy- kokkaamaan == Jaksot == Jakso Vieraat Ensiesitys 1\. Jari Sillanpää 5. syyskuuta 2014 2\. Elina Knihtilä 12. syyskuuta 2014 3\. Sakari Kuosmanen ja Janne Niinimaa 19. syyskuuta 2014 4\. Janne Kataja 26. syyskuuta 2014 5\. Markku Pimiä 3. lokakuuta 2014 6\. Manuela Bosco 10. lokakuuta 2014 7\. Jukka Hilden 17. lokakuuta 2014 8\. Teemu 24. lokakuuta 2014 9\. Kristiina Komulainen ja Heidi Sohlberg 31. lokakuuta 2014 10\. Jani Sievinen 7. marraskuuta 2014 11\. Saimi Nousiainen 14. marraskuuta 2014 12\. Antti Ruuskanen 21. marraskuuta 2014 13\. Lilli Paasikivi 28. marraskuuta 2014 14\. Elina Kottonen ja Lauri Kottonen 5. joulukuuta 2014 15\. Nasima Razmyar 12. joulukuuta 2014 == Lähteet == Luokka:Suomalaiset keskusteluohjelmat Luokka:Ruokaohjelmat
David Sime

David William ”Dave” Sime (25. heinäkuuta 1936 Paterson, New Jersey – 12. tammikuuta 2016 Miami Beach, Florida) oli yhdysvaltalainen pikajuoksija ja olympiamitalisti. Sime oli aikakautensa nopeimpia pikajuoksijoita maailmassa, mutta hän saavutti vain yhden aikuisten arvokisamitalin, 100 metrin juoksun olympiahopean Roomassa 1960, missä hän hävisi loppukilpailussa saksalaiselle Armin Harylle. Sime kuului Roomassa myös Yhdysvaltain pikaviestijoukkueeseen, joka saapui ensimmäisenä maaliin mutta hylättiin vaihtovirheen vuoksi.Olympics at Sports-Reference.com Simen lapsista Lisa-tytär avioitui amerikkalaisen jalkapalloilijan, kolminkertaisen Super Bowl -voittajan Ed McCaffreyn kanssa. Sime työskenteli silmälääkärinä ja hoiti muun muassa Richard Nixonia. Sime kuoli syöpään 79-vuotiaana Floridan Miami Beachillä 12. tammikuuta 2016.http://www.miamiherald.com/sports/college/state-college- sports/article54824395.html == Lähteet == * Dave Sime Bio, Stats and Results Olympics at Sports-Reference.com === Viitteet === Luokka:Yhdysvaltalaiset pikajuoksijat Luokka:Yhdysvaltalaiset olympiamitalistit Luokka:Vuonna 1936 syntyneet Luokka:Vuonna 2016 kuolleet
Pesäpallon suomensarja 1971

Pesäpallon suomensarja pelattiin 27. kerran kaudella 1971. Sarja pelattiin kolmessa lohkossa kaksinkertaisena sarjana. Lohkovoittajat Jyväskylän Lohi, Loimaan Palloilijat ja Jyväskylän Kiri nousivat suoraan mestaruussarjaan kaudeksi 1972. Lohkojen kaksi heikointa putosi maakuntasarjaan. ==Suomensarja== ===Itälohko=== Itälohkossa kärkijoukkueet kohtasivat päätöskierroksella 5. syyskuuta Kiteellä, josta Lohi haki 2–5 -vierasvoiton ja varmisti nousunsa. Joukkue O V T H Juoksut Pisteet Jyväskylän Lohi 18 14 2 2 142–60 30 Kiteen Urheilijat 18 13 0 5 138–103 26 Sotkamon Jymy 18 12 0 6 175–106 24 Ilomantsin Urheilijat 18 12 0 6 177–119 24 Tohmajärven Urheilijat 18 8 1 9 111–120 17 Karjalan Maila 18 8 0 10 101–103 16 Puurtilan Kisa-Pojat 18 7 1 10 133–158 15 Tainionkosken Tähti 18 7 0 11 108–147 14 Outokummun Partio 18 5 1 12 86–167 11 Juvan Urheilijat 18 1 1 16 96–183 3 Sotkamon Jymy siirtyi länsilohkoon kaudeksi 1972. Lahden Mailaveikot ja Hongikon Nuorisoseuran Urheilijat puolestaan siirtyivät etelälohkosta itälohkoon. Maakuntasarjasta nousivat Summan Ponnistus ja Vehkalahden Veikot. ===Etelälohko=== Joukkue O V T H Juoksut Pisteet Loimaan Palloilijat 18 15 0 3 228–102 30 Lahden Mailaveikot 18 13 1 4 219–127 27 Jokioisten Koetus 18 11 1 6 179–116 23 Hongikon Nuorisoseuran Urheilijat 18 10 0 8 195–157 20 Heinolan Maila-Pojat 18 8 2 8 179–164 18 Keravan Pallokerho 18 8 0 10 154–188 16 Herttoniemen Urheilijat 18 7 1 10 195–190 15 Hyvinkään Tahko 18 7 1 10 135–174 15 Tampereen Pyrintö 18 5 3 10 120–215 13 Tervakosken Pato 18 1 1 16 111–281 3 Mestaruussarjasta lohkoon putosivat Nurmon Jymy ja Ilmajoen Kisailijat ja länsilohkosta siihen siirtyi Kuortaneen Kunto. Maakuntasarjasta nousivat Pomarkun Pyry, Kauhajoen Karhu ja Työväen Mailapojat. Itälohkoon kaudeksi 1972 siirtyivät Lahden Mailaveikot ja Hongikon Nuorisoseuran Urheilijat. Heinolan Maila-Pojat vetäytyi sarjasta. ===Länsilohko=== Joukkue O V T H Juoksut Pisteet Jyväskylän Kiri 18 17 0 1 243–80 34 Iin Urheilijat 18 13 1 4 192–91 27 Kuortaneen Kunto 18 12 0 6 172–130 24 Tyrnävän Tempaus 18 10 1 7 146–140 21 Halsuan Toivo 18 8 3 7 161–143 19 Alajärven Ankkurit 18 7 0 11 154–173 14 Ylihärmän Junkkarit 18 7 0 11 120–165 14 Simon Kiri 18 5 2 11 100–168 12 Kannuksen Ura 18 4 1 13 102–216 9 Rantsilan Raikas 18 3 0 15 109–193 6 Lohkoon putosi mestaruussarjasta Vimpelin Veto. Maakuntasarjasta siihen nousivat Muhoksen Pallo-Salamat ja Kajaanin Pallokerho. Sotkamon Jymy siirtyi itälohkosta länsilohkoon. ==Lähteet== * http://www.mrasilainen.com/ Luokka:Pesäpallon Suomensarjakaudet Luokka:Vuoden 1971 pesäpallo
Pesäpallon suomensarja 1970

Pesäpallon suomensarja pelattiin 26. kerran kaudella 1970. Sarja pelattiin kolmessa lohkossa kaksinkertaisena sarjana. Lohkovoittajat Imatran Pallo- Veikot, Riihimäen Pallonlyöjät ja Ilmajoen Kisailijat nousivat suoraan mestaruussarjaan kaudeksi 1971. Lohkojen kaksi heikointa putosi maakuntasarjaan. ==Suomensarja== ===Itälohko=== Joukkue O V T H Juoksut Pisteet Imatran Pallo-Veikot 18 16 1 1 189–77 33 Ilomantsin Urheilijat 18 10 2 6 166–128 22 Sotkamon Jymy 18 11 0 7 149–124 22 Jyväskylän Lohi 18 10 0 8 143–99 20 Kiteen Urheilijat 18 9 1 8 154–120 19 Tainionkosken Tähti 18 7 2 9 130–127 16 Karjalan Maila 18 7 0 11 125–153 14 Outokummun Partio 18 6 1 11 93–138 13 Nurmeksen Sepot 18 6 0 12 143–240 12 Maaningan Mahti 18 4 1 13 85–171 9 Mestaruussarjasta itälohkoon putosi Puurtilan Kisa-Pojat. Maakuntasarjasta siihen nousivat Tohmajärven Urheilijat ja Juvan Urheilijat. ===Etelälohko=== Joukkue O V T H Juoksut Pisteet Riihimäen Pallonlyöjät 18 17 0 1 297–72 34 Lahden Mailaveikot 18 16 0 2 280–127 32 Jokioisten Koetus 18 11 1 6 156–104 23 Herttoniemen Urheilijat 18 9 0 9 191–167 18 Keravan Pallokerho 18 7 2 9 158–146 16 Heinolan Maila-Pojat 18 7 0 11 171–158 14 Tervakosken Pato 18 7 0 11 135–205 14 Loimaan Palloilijat 18 7 0 11 128–239 14 Työväen Mailapojat 18 6 1 11 166–198 13 Janakkalan Jana 18 1 0 17 69–335 2 Mestaruussarjasta lohkoon putosi Hongikon Nuorisoseuran Urheilijat. Maakuntasarjasta nousivat Hyvinkään Tahko ja Tampereen Pyrintö. ===Länsilohko=== Joukkue O V T H Juoksut Pisteet Ilmajoen Kisailijat 18 15 1 2 173–83 31 Iin Urheilijat 18 12 1 5 157–98 25 Jyväskylän Kiri 18 11 2 5 138–113 24 Alajärven Ankkurit 18 9 1 8 164–145 19 Tyrnävän Tempaus 18 8 1 9 163–147 17 Kuortaneen Kunto 18 7 3 8 129–137 17 Ylihärmän Junkkarit 18 7 1 10 109–168 15 Rantsilan Raikas 18 6 2 10 129–169 14 Kokkolan Kiri 18 6 2 10 153–142 14 Keljon Viesti 18 1 2 15 81–194 4 Rantsilan Raikas säilyi sarjassa voitettuaan uusinnassa Kokkolan Kirin. Lohkoon putosi mestaruussarjasta Halsuan Toivo. Maakuntasarjasta siihen nousivat Simon Kiri ja Kannuksen Ura. ==Lähteet== * http://www.mrasilainen.com/ Luokka:Pesäpallon Suomensarjakaudet Luokka:Vuoden 1970 pesäpallo
Terttu Rusila

Terttu Helena Rusila (ent. Norio, o.s. Loponen, 23. maaliskuuta 1956 Revonlahti – 7. tammikuuta 2016 Raahe)Kuolinilmoitus, Helsingin Sanomat 17.1.2016 s. C 23 oli suomalainen toimittaja. Hän työskenteli Raahelainen- lehden päätoimittajanaVuosikertomus, Alma Media vuoteen 2008 ja sen jälkeen paikallisjohtajana. Hänellä on kaksi lasta, Veikko Norion kanssa 1980-luvun alussa syntynyt tytär ja Heikki Rusilan kanssa 1999 syntynyt poika. ==Julkaisut== * Raahelainen murresanakirja, koonnut Terttu Rusila. : Suomen paikallissanomat, 2001 ISBN 952-91-4160-2 == Lähteet == ==Aiheesta muualla== * Terttu Rusila on kuollut (maksullinen) Luokka:Suomalaiset päätoimittajat Luokka:Vuonna 1956 syntyneet Luokka:Vuonna 2016 kuolleet
Zikavirus

Zikavirus on keltakuumehyttysen välityksellä leviävä virus. Sen epäillään aiheuttavan ihmisissä sikiöiden kehityshäiriöitä ja Guillain–Barrén oireyhtymää, mutta yhteyttä ei ole vielä tieteellisesti vahvistettu. Tauti on kuitenkin yleensä hyvin lievä. Virus levisi loppuvuoden 2015 aikana nopeasti Latinalaisessa Amerikassa, ja samaan aikaan sitä esiintyi myös Afrikassa, osassa Aasiaa ja Ranskan Polynesiassa. Yhdysvaltain tartuntatautivirasto kehotti tällöin raskaana olevia matkailijoita varovaisuuteen näillä alueilla. Suomessa Terveyden ja hyvinvoinnin laitos kehotti matkustajia suojautumaan hyttysiltä Latinalaisessa Amerikassa liikuttaessa. Keskisuomalainen, s. 16. 17.1.2016. Tapauksia todettiin myös Euroopassa, mutta ne olivat yleensä peräisin Etelä-Amerikasta. Suomessa todettiin ensimmäinen zikavirustapaus kesäkuussa 2015. Kyseessä oli lieväoireinen, Malediiveiltä lähtöisin oleva tautitapaus. Viruksen yleisin leviämistapa on tropiikissa elävän keltakuumehyttysen välityksellä, mutta myös ihmisestä toiseen tapahtuvia tartuntoja tunnetaan. Virus on aiemminkin aiheuttanut epidemioita Aasiassa ja Afrikassa. == Oireet == Noin 80 prosenttia tartunnan saaneista on oireettomia. Tartunnan oireita ovat lievä kuume, lihaskipu ja silmätulehdukset. Vain harva joutuu sairaalahoitoon. Virus on vaarallinen raskaana oleville, sillä se saattaa aiheuttaa lapselle pienipäisyyttä ja kehitysvammaisuutta. Muille se on haitattomampi kuin kausi-influenssa. == Historia == Virus eristettiin ensimmäisen kerran vuonna 1947 Ugandassa kuumeisesta reesusmakakista. Virus nimettiin löytöpaikan, Ugandan virustutkimuslaitoksen Zika-nimisen tutkimusmetsän, mukaan. Ihmisellä tartunta todettiin ensimmäistä kertaa Nigeriassa vuonna 1954. Ensimmäinen epidemia-aalto havaittiin vuonna 2007 Mikronesiassa Yapin atollilla, jolloin 180 ihmistä sai tartunnan. Vuonna 2013 Ranskan Polynesiassa oli epidemia. Vuoden 2015 toukokuussa zikavirus havaittiin Brasiliassa, minkä jälkeen se levisi Latinalaisessa Amerikassa epidemiaksi. Yhteys sikiöiden kehitysvaurioon havaittiin Brasiliassa marraskuussa 2015. == Hävittäminen == Tutkijat ovat ehdottaneet, että zikaviruksen leviämistä voisi estää liittämällä sitä kantaviin hyttysiin viruksen vasta-ainetta sisältävä geeniajuri. == Katso myös == * Wolbachia * Sikainfluenssa == Lähteet == == Aiheesta muualla == *Laji.fi: Zika virus * *CDC: Areas with Zika (cdc.gov) *National Center for Biotechnology Information (NCBI): Zika virus, taxonomy Luokka:Zoonoosit Luokka:RNA-virukset
Grandell

Grandell on muun muassa seuraavien henkilöiden sukunimi: * Åke Grandell (1938–2015), toimittaja, säveltäjä ja sanoittaja * Axel Grandell (1899–1993), liiketaloustieteilijä, professori * Leonard Grandell (1894–1967), jääkärikenraaliluutnantti ==Muita== * Grandellin Liikenne, turkulainen linja- autoyhtiö
Haapalainen

Haapalainen on muun muassa seuraavien henkilöiden sukunimi: * Eero Haapalainen (1880–1937), punakaartin ylipäällikkö Suomen sisällissodan aikana * Hannu Haapalainen (1951–2011), jääkiekkoilija * Heli Haapalainen (s. 1967), näyttelijä * Henry Haapalainen (1945–2020), laulaja ja lauluntekijä * Ilmari Haapalainen (1897–1973), sellisti * Jere Haapalainen (s. 2004), yleisurheilija * Jukka Haapalainen (s. 1965), tanssija * Matti Heikki Haapalainen (k. 1912), kajaanilainen räätäli, liikemies ja Oulujärvellä liikennöinyt laivuri * Olavi Haapalainen (1946–2020), jääkiekkoilija * Riikka Haapalainen, taidehistorioitsija, professori, museokouluttaja ja tietokirjailija * Tauno Haapalainen (1908–1976), neuvostoliittolainen kaunokirjallisuuden suomentaja * Väinö Haapalainen (1893–1945), säveltäjä, muusikko ja kuoronjohtaja * Väinö I. Haapalainen (1916–1977), säveltäjä ja kanttori-urkuri, Väinö Haapalaisen poika.
Ruskopitta

Ruskopitta (Pitta nipalensis) on pittojen heimoon kuuluva varpuslintu. ==Levinneisyys== Ruskopittaa tavataan Bangladeshissa, Bhutanissa, Kiinassa, Intiassa, Laosissa, Myanmarissa, Nepalissa ja Vietnamissa, ja sen levinneisyysalueen pinta-ala on noin 668 000 km2. Se on luokiteltu elinvoimaiseksi. ==Lähteet== Luokka:Pitat
Siniviittapitta

Siniviittapitta (Pitta soror) on pittojen heimoon kuuluva varpuslintu. ==Levinneisyys== Siniviittapittaa tavataan Kambodžassa, Kiinassa, Laosissa, Thaimaassa ja Vietnamissa, ja sen levinneisyysalueen pinta-ala on noin 579 000 km². Se on luokiteltu elinvoimaiseksi. ==Lähteet== Luokka:Pitat
Jesús Chourio

Jesús Danian Chourio Pirela (s. 2. tammikuuta 1991 Maracaibo) on venezuelalainen lentopalloilija, joka edustaa Mestaruusliigassa pelaavaa Vammalan Lentopalloa. Pelipaikaltaan 201 senttimetriä pitkä ja 88 kilogrammaa painava Chourio on hakkuri.http://poland2014.fivb.org/en/competition/teams/ven- venezuela/players/jesus-danian-chourio-pirela?id=39244 Chourion iskulyönti yltää 345 senttimetriin ja torjuntalyönti 340 senttimetriin. Chourio siirtyi vuonna 2014 kotimaastaan espanjalaiseen CV Terueliin.http://www.volleyball- movies.net/players/player/jesus-chourio-1281 Marraskuussa 2015 Suomen Mestaruusliigan VaLePa hankki Chourion Urpo Sivulan loukkaannuttua. Chourio ylsi Venezuelan lentopallomaajoukkueen harjoittelurinkiin mukaan jo 14-vuotiaana.Pihlajamäki, Hanna: Kylmälle kyytiä. Aamulehti 17.1.2016, s. A26-A27 Hän edusti maataan vuoden 2014 MM-kilpailuissa Puolassa. == Lähteet == Luokka:Venezuelalaiset lentopalloilijat Luokka:Vuonna 1991 syntyneet Luokka:Elävät henkilöt
Hopeamitali

Hopeamitali on urheilukilpailuissa tai muissa kilpailuissa jaettava mitali. Hopeamitali annetaan kilpailussa toiseksi sijoittuneille kilpailijoille. Ensimmäiseksi sijoittunut saa kultamitalin ja kolmanneksi sijoittunut pronssimitalin. Historian ensimmäisissä nykyaikaisissa olympialaisissa, vuoden 1896 kesäolympialaisissa Ateenassa, voittajien mitalit olivat hopeaa. Nykyiseen kulta-hopea-pronssi -järjestelmään siirryttiin vasta vuoden 1904 kesäolympialaisissa. Suurimmissa urheilukilpailuissa hopeamitalit ovat todellista hopeaa, mutta pienemmissä kilpailuissa ne ovat usein esimerkiksi terästä. Golfin Britannian avoimissa hopeinen mitali annetaan parhaiten sijoittuneelle amatöörille. Luokka:Mitalit Luokka:Urheilutermit
Ahlstedt

Ahlstedt on muun muassa seuraavien henkilöiden sukunimi: * Börje Ahlstedt (s. 1939), ruotsalainen näyttelijä * Fredrik Ahlstedt (1839–1901), suomalainen taidemaalari * Ida Aalle-Teljo (o.s. Ahlstedt, 1875–1955), suomalainen poliitikko ja SDP:n kansanedustaja * Johan Fredrik Ahlstedt (1776–1823), suomalainen matematiikan professori * Klaus Ahlstedt (1932–1993), suomalainen talouselämän vaikuttaja ja energianeuvos * Leo Ahlstedt (1929–2002), suomalainen liiketaloustieteen professori * Margareta Ahlstedt-Willandt (1889–1967), suomalainen tekstiilitaiteilija * Nina Ahlstedt (1853–1907), suomalainen kuvataiteilija * Runar Ahlstedt (1896–1974), suomalainen jääkärivääpeli
2,6-dinitrotolueeni

2,6-Dinitrotolueeni (C7H6N2O4) on nitrattu aromaattinen yhdiste. Sitä käytetään orgaanisessa synteesissä räjähteitä, väriaineita ja polymeerejä valmistettaessa. 2,6-Dinitrotolueenin kanssa isomeerisia yhdisteitä ovat 2,3-, 2,4-, 2,5-, 3,4- ja 3,5-dinitrotolueenit. ==Ominaisuudet== Huoneenlämpötilassa 2,6-dinitrotolueeni on keltaisia, punaisia tai ruskeita kiteitä. Yhdiste on käytännöllisesti katsoen veteen liukenematonta, mutta liukenee useisiin orgaanisiin liuottimiin kuten etanoliin, kloroformiin ja etyleenidiamiiniin. Yhdiste ärsyttää voimakkaasti ihoa ja hengitysteitä. Yhdisteelle altistuminen voi aiheuttaa huonovointisuutta, pääkipua, kouristuksia ja methemoglobiinin muodostumisesta johtuaa ihon sinistymistä. 2,6-Dinitrotolueeni voi olla karsinogeeninen ja mutageeninen aine. ==Valmistus ja käyttö== 2,6-Dinitrotolueenia voidaan valmistaa nitraamalla tolueenia tai o-nitrotolueenia.Näissä reaktioissa muodostuu myös muita dinitrotolueeni- isomeereja.Markus Dugal: Nitrobenzene and Nitrotoluenes, Kirk-Othmer Encyclopedia of Chemical Technology, John Wiley & Sons, New York, 2005. Viitattu 17.1.2016Gerald Booth: Nitro Compounds, Aromatic, Ullmann's Encyclopedia of Industrial Chemistry, John Wiley & Sons, New York, 2000. Viitattu 17.1.2016 2,6-Dinitrotolueenia voidaan käyttää räjähdysaineiden valmistamiseen. Pelkistämällä siitä saadaan 2,6-tolueenidiamiinia, jota käytetään väriaineiden ja polyuretaanien valmistuksessa. Magnesiumpattereissa yhdistettä voidaan käyttää katodisena depolarisaattorina. ==Lähteet== Luokka:Nitrotolueenit
Leili

Leili (myös putina tai hinkki) on usein puusta tai nahasta valmistettu noin 2–3 litran kanto- ja säilytysastia, jolla voidaan kuljettaa mm. vettä tai viinaa pitkien matkojen päähän. Leilissä on yleensä nahkainen hihna ja kehikko on leveydeltään noin 15–28 cm pitkä. Leiliä on käytetty jo muinoin ennen juomapullon keksimistä. == Lähteet == Luokka:Säiliöt Luokka:Muinaiset keksinnöt
Pronssimitali

thumb|Vuoden 1980 kesäolympialaisten pronssimitali Pronssimitali on urheilukilpailuissa tai muissa kilpailuissa jaettava mitali. Pronssimitali jaetaan kilpailussa kolmanneksi sijoittuneille kilpailijoille. Ensimmäiseksi sijoittunut saa kultamitalin ja toiseksi sijoittunut hopeamitalin. Nykyaikaisissa olympialaisissa pronssimitaleita on jaettu vuoden 1904 kesäolympialaisista lähtien. Joissakin lajeissa, kuten nyrkkeilyssä, ei järjestetä erillistä pronssiottelua, joten pronssimitaleita jaetaan kaksi kappaletta, molempien semifinaalien häviäjille. Taekwondossa ja painissa puolestaan käydään kaksi pronssiottelua, joiden voittajat saavuttavat pronssia.http://www.sports-reference.com/olympics/sports/WRE/ Vuonna 1995 tehdyn tutkimuksen mukaan pronssimitalistit ovat usein tyytyväisempiä kilpailun jälkeen kuin hopeamitalistit. Tämä selittyy sillä, että hopeamitalisti häviää viimeisen ottelunsa, kun taas pronssimitalisti voittaa viimeisen ottelunsa. == Lähteet == == Aiheesta muualla == Luokka:Mitalit Luokka:Urheilutermit
Daddy (PSYn kappale)

Daddy on eteläkorealaisen laulajan PSYn marraskuussa 2015 julkaistu single, joka kuuluu myös hänen seitsemännelleen albumille Chiljip PSY-Da. Kappaleessa on vierailevana laulajana Lee Chae-rin eli CL. Tammikuuhun 2016 mennessä Daddy on kerännyt lähes 100 miljoonaa näyttökertaa YouTubessa.https://www.youtube.com/watch?v=FrG4TEcSuRg == Lähteet == Luokka:Vuoden 2015 kappaleet Luokka:Psyn kappaleet
Al-Murabitoun

Al-Murabitoun oli Saharan alueella Pohjois-Malissa toimiva islamistinen terroristijärjestö. Järjestön jäsenet koostuivat algerialaiselle Mokhtar Belmokhtarille uskollisista joukoista. Järjestö teki useita iskuja Malissa ja toimi yhteistyössä Islamilaisen Maghrebin al-Qaidan kanssa, josta al- Murabitounin johtaja Belmokhtar alun perin erosi välirikon takia. Maaliskuussa 2017 järjestö liittyiyhteen joidenkin muiden järjestöjen kanssa, muodostaen järjestön nimeltä Jamaat Nusrat al-Islam wal-Muslimin eli JNIM. ==Historia== Al-Murabitounin perustajana pidetään ennen Islamilaisen Maghrebin al-Qaidan johtohahmoihin kuulunutta algerialaista Mokhtar Belmokhtaria. Belmokhtarin välit al-Qaidan kanssa rikkoutuivat vuoden 2012 loppupuolella ja tammikuussa 2013 puolella hän tuli tunnetuksi In Aménasin panttivankikriisistä. Myöhemmin samana vuonna Belmokhtarin johtamat joukot yhdistyivät Mujao-nimisen toisen terroristijärjetön kanssa. Järjestön virallista johtajaa ei nimetty ranskaksi julkaistussa perustamisjulistuksessa, mutta Belmokhtarin uskotaan olevan nykyisin järjestön johdossa Mujaon johtaja Ahmed Ould Amerin ja Ranskan viranomaisten al-Murabitounin johtajaksi epäilemän Abu Bakr al-Nasrin kuoltua Ranskan armeijan operaatioissa Malissa vuonna 2014. Vuoden 2015 puolella liikkui huhuja al-Murabitounin liittymisestä Isis-järjestöön. Yksi Mujaon johtajista ilmoitti liittymisestä, mutta myöhemmin Belmokhtar totesi järjestön olevan uskollinen al-Qaedan johtaja Ayman al-Zawahirille. Vuonna 2015 järjestö toteutti myös useita terrori-iskuja Malissa. Elokuussa järjestö hyökkäsi hotelliin Sevaren kaupungissa surmaten ainakin 19 henkilöä. Se otti myös vastuun hyökkäyksestä kahvilaan Bamakossa maaliskuussa 2015, jossa sai surmansa viisi henkilöä. Marraskuussa 2015 järjestö otti panttivankeja Bamakon Radisson Blu-hotellilla. Mauritanialaisen al-Akhbar-uutistoimiston mukaan isku toteutettiin yhteistyössä Islamilaisen Maghrebin al-Qaidan kanssa. Yhteistyötä on pidetty merkkinä yrityksistä lähentää toimintaa al-Qaidan kanssa, joka on kärsinyt kilpailusta Isis-järjestön kanssa. Samanlaista kehitystä oli havaittavissa Burkina Fason terrori-iskuissa 2016. Islamilaisen Maghrebin al- Qaida otti vastuun iskuista, mutta yhdysvaltalaisen terroristijärjestöjä tarkkailevan SITE:n mukaan iskun toteuttajat olivat Al-Murabitounin jäseniä. Maaliskuussa 2017 neljä al-Qaidaan liitoksissa ollutta ryhmää, al-Murabitoun, Ansar Dine, Macinan vapautusrintama ja Islamilaisen Maghrebin al-Qaida liittyivät yhdeksi järjestöksi nimellä Jamaat Nusrat al-Islam wal-Muslimin eli JNIM. ==Lähteet== Luokka:Islamilaiset terroristijärjestöt Luokka:Mali Luokka:Jihadistijärjestöt
Pesäpallon suomensarja 1966

Pesäpallon suomensarjan 22. kausi pelattiin kesällä 1966. Sarja pelattiin neljässä lohkossa ja lohkovoittajat nousivat suoraan mestaruussarjaan kaudeksi 1967. ==Suomensarja== ===Itälohko=== Itälohkossa voiton vei Nurmeksen Sepot. Nousu ratkesi pisteen erolla Juvan Palloon. Joukkue O V T H Juoksut Pisteet Nurmeksen Sepot 12 11 0 1 240–80 22 Juvan Pallo 12 10 1 1 145–56 21 Jyväskylän Pesä-Veikot 12 10 0 2 209–85 20 Ilomantsin Urheilijat 12 7 0 5 181–114 14 Puurtilan Kisa-Pojat 2 12 7 0 5 142–109 14 Etelä-Leppävirran Kiipperä 12 7 0 5 105–87 14 Äänekosken Urheilijat 12 7 0 5 137–127 14 Suonenjoen Vasama 12 6 1 5 114–117 13 Kiteen Urheilijat 12 6 0 6 107–125 12 Jyväskylän Kiri 2 12 2 0 10 82–146 4 Pörön Urheilijat 12 2 0 10 76–179 4 Viinijärven Urheilijat 12 1 0 11 90–220 2 Juankosken Kuohu 12 1 0 11 57–240 2 ===Etelälohko=== Etelälohkosta nousupaikan lunasti Puna-Mustat voitettuaan Herttoniemen Urheilijat uusintaottelussa juoksuin 10–6. Joukkue O V T H Juoksut Pisteet Puna-Mustat 12 11 0 1 177–64 22 Herttoniemen Urheilijat 12 11 0 1 204–70 22 Lahden Mailaveikot 12 11 0 1 150–80 22 Heinolan Maila- Pojat 12 6 1 5 135–74 13 Lappeenrannan Urheilu-Miehet 12 6 1 5 86–83 13 Helsingin Pallo-Toverit 12 6 0 6 122–107 12 Riihimäen Pallonlyöjät 12 6 0 6 98–111 12 Hyvinkään Tahko 12 5 1 6 120–126 11 Keravan Pallokerho 12 4 1 7 113–102 9 Hartolan Voima 12 4 0 8 90–103 8 Tainionkosken Tähti 12 3 0 9 86–170 6 Tervakosken Pato 10 2 0 10 68–187 4 Myllykosken Kilpa-Veikot 12 1 0 11 58–230 2 ===Länsilohko=== Länsilohkossa Nurmon Jymy hävisi vasta päätöskierroksella Seinäjoen Maila-Jusseille. Nousu oli kuitenkin jo varmistettu. Joukkue O V T H Juoksut Pisteet Nurmon Jymy 12 11 0 1 181–73 22 Kankaanpään Maila 12 10 0 2 136–64 20 Ilmajoen Kisailijat 12 10 0 2 141–83 20 Seinäjoen Maila-Jussit 12 8 0 4 99–85 16 Kauhajoen Karhu 12 7 0 5 98–78 14 Loimaan Palloilijat 12 6 1 5 110–90 13 Alajärven Ankkurit 12 6 0 6 128–109 12 Vaasan Maila 12 6 0 6 113–106 12 Toijalan Pallo-Veikot 12 4 1 7 95–124 9 Hämeenlinnan Paukku 12 3 1 8 92–117 7 Ylihärmän Junkkarit 12 3 0 9 74–121 6 Nokian Urheilijat 12 2 0 10 102–196 4 Turun Toverit 12 0 1 11 73–196 1 ===Pohjoislohko=== Halsuan Toivo voitti pohjoislohkon puhtaalla pelillä. Joukkueesta Allan Karvonen valittiin Vuoden pesäpalloilijaksi ensimmäisenä mestaruussarjan ulkopuolisena pelaajana. Joukkue O V T H Juoksut Pisteet Halsuan Toivo 12 12 0 0 187–48 24 Iin Urheilijat 12 9 1 2 155–88 19 Kokkolan Kiri 12 7 3 2 129–82 17 Vetelin Urheilijat 12 8 1 3 121–107 17 Sievin Sisu 12 8 0 4 109–103 16 Rantsilan Raikas 12 7 0 5 131–123 14 Simon Kiri 12 5 1 6 154–125 11 Raahen Vesa 12 5 0 7 134–132 10 Kemin Kunnan Urheilijat 12 4 2 6 95–112 10 Muhoksen Urheilijat 12 5 0 7 102–126 10 Lapin Lukko 12 3 0 9 80–130 6 Kajaanin Pallokerho 12 1 0 11 80–164 2 Ylivieskan Kuula 12 0 0 12 57–217 0 Kemi säilyi voitettuaan uusintaottelussa Muhoksen juoksuin 18–9. ==Lähteet== * http://www.mrasilainen.com/ ** http://www.mrasilainen.com/sarjat/ottelut/M_Suomensarja_1945-2015.xlsx Luokka:Pesäpallon Suomensarjakaudet Luokka:Vuoden 1966 pesäpallo
Lutz Pfannenstiel

Lutz Pfannenstiel (s. 12. toukokuuta 1973 Zwiesel) on saksalainen uransa päättänyt jalkapallomaalivahti. Nykyisin hän toimii bundesliigaseura TSG 1899 Hoffenheimin kansainvälisten asioiden ja pelaajatarkkailun vastaavana.Sundelin, Saku-Pekka: Lutzin monta elämää. Urheilusanomat 2/2016, s. 24-28 Pfannenstiel on ensimmäinen ja myös ainoa jalkapalloilija, joka on pelannut ammatikseen kaikilla kuudella FIFA:an kuuluvalla maanosalla.http://www.bbc.com/sport/0/football/17593237 Hän edusti urallaan 26 seuraa 13 eri maassa. == Ura pelaajana == Pfannenstiel sai 19-vuotiaana 1. FC Bad Kötztingin pelaajana sopimustarjouksen Bayern Müncheniltä, mutta Pfannenstiel kieltäytyi tästä, sillä hän ei halunnut toimia Oliver Kahnin kakkosmaalivahtina seurassa. Pian sopimustarjouksen jälkeen Pfannenstiel siirtyi Malesian pääsarjan Penang FA:han. Vuodet 1994–1997 Pfannenstiel edusti Englannin valioliigan Wimbledonia ja Nottingham Forestia, mutta ei pelannut kummassakaan yhtään ottelua. Vuodet 1997–1998 Pfannenstiel pelasi Suomessa TPV:n, Hakan ja PK-37:n paidassa. Hakassa Pfannenstiel ei pelannut yhtään Veikkausliiga-ottelua Panu Toivosen ollessa ykkösmaalivahtina. Vuonna 2008 Pfannenstiel siirtyi brasilialaiseen Hermann Aichingeriin ja näin ollen hänestä tuli ensimmäinen kaikilla maanosilla jalkapalloa ammatikseen pelannut pelaaja. Pfannenstiel lopetti uransa namibialaisessa Ramblersissa vuonna 2011. Pfannenstiel pelasi ammatikseen Saksassa, Malesiassa, Englannissa, Etelä- Afrikassa, Singaporessa, Suomessa, Uudessa-Seelannissa, Norjassa, Kanadassa, Armeniassa, Albaniassa, Brasiliassa ja Namibiassa. Vuosina 1986–1987 Pfannenstiel pelasi viisi ottelua Saksan alle 17-vuotiaiden maajoukkueessa. == Uran jälkeen == Pfannenstiel aloitti valmentajanuransa jo peliurallaan, kun hän toimi vuonna 2007 armenialaisen FC Bentonit Ijevanin päävalmentajana pelatessaan seurassa. Vuosina 2008–2009 Pfannenstiel toimi Kuuban ja vuosina 2009–2010 Namibian jalkapallomaajoukkueen päävalmentajana. Helmikuussa 2011 alkaen hän on toiminut TSG 1899 Hoffenheimin kansainvälisten asioiden ja pelaajatarkkailun vastaavana. Lokakuussa 2009 Pfannenstiel julkaisi omaelämäkertansa Unhaltbar – Meine Abenteuer als Welttorhüter. Vuosien 2010 ja 2014 MM-kilpailuissa Pfannenstiel toimi Oliver Kahnin kanssa asiantuntijana ZDF-kanavalla. Hän on työskennellyt kommentaattorina myös BBC:llä, CNN:llä ja Eurosportilla. == Ongelmat peliuralla == Pelatessaan Singaporessa Pfannenstiel joutui vankilaan 101 päiväksi oltuaan epäiltynä ottelumanipulaatiosta. Myöhemmin hänet vapautettiin syytteistä todisteiden puuttuessa. Vuonna 2002 pelatessaan englantilaisessa Bradford Park Avenuessa Pfannenstielin sydän pysähtyi kolme kertaa hänen törmättyään Harrogaten Clayton Donaldsoniin. Omien sanojensa mukaan Pfannenstiel pelasi kovassa kuumeessa. == Lähteet == Luokka:Saksalaiset jalkapallomaalivahdit Luokka:Saksalaiset jalkapallovalmentajat Luokka:Vuonna 1973 syntyneet Luokka:Elävät henkilöt
Surakka

Surakka on muun muassa seuraavien henkilöiden sukunimi: * Aari Surakka (1909–1990), ortodoksinen rovasti ja runoilija * Jaakko Surakka (s. 1934), kirjailija * Juhani Surakka (1944–2002), kansanedustaja (SDP) * Rasmus Surakka (s. 2001), pesäpalloilija * Seeti Surakka (s. 2001), pesäpalloilija * Senna Surakka (s. 2001), pesäpalloilija Fiktiossa: * Aimo Surakka, henkilöhahmo televisiosarjassa Iltalypsy * Niko Surakka, nimihenkilö Jouko Puhakan romaanissa Niko Surakan vapaussota.
Ganges-luokka

Ganges-luokka oli Britannian kuninkaallisen laivaston kuuden 74-tykkisen kolmannen luokan linjalaivan muodostama alusluokka, joka oli ainoa Edward Huntin suunnittelema 74-tykkinen alusluokka. == Suunnittelu == Luokan kolme ensimmäistä alusta tilattiin vuonna 1779. Kaksi seuraavaa tilattiin 1801 ja kuudes, jonka suunnitelmia muokattiin hieman, tilattiin 1811. Alukset olivat nopeita ja sääkelpoisia, mutta niitä pidettiin hieman epävakaina.Winfield, Rif s. 85 Alusten aseistuksena oli kummallakin tykkikannella 28 tykkiä, jotka alemmalla olivat 32-naulaisia ja ylemmällä 18-naulaisia. Lisäksi puolikannella oli neljätoista ja etukannella neljä 9 naulan tykkiä. == Alukset == Ganges- luokan linjalaivatWinfield, Rif 1714-1792 s. 85-86Winfield, Rif 1793-1817 s. 77Winfield, Rif 1793-1817 s. 86 Nimi Telakka Kölinlasku Vesille Palvelus Kohtalo HMS Tremendous William Barnard, Deptford Green 13. elokuuta 1782 30. lokakuuta 1784 maaliskuu 1793 myyty 1897 HMS Culloden John Randall & Company, Rotherhithe helmikuu 1782 16. kesäkuuta 1783 elokuu 1783 romutettu 1813 HMS Ganges Randall huhtikuu 1780 30. maaliskuuta 1782 helmikuu 1782 romutettu 1816 HMS Invincible Woolwichin telakka 1. tammikuuta 1806 15. maaliskuuta 1808 maaliskuu 1808 romutettu 1861 HMS Minden Itä-Intian komppania, Bombay 1807 19. kesäkuuta 1810 1811 myyty 1861 HMS Minotaur Chathamin telakka joulukuu 1812 15. huhtikuuta 1816 EI romutettu 1869 == Lähteet == * * === Viitteet === *
Bland-Allison Act

Bland-Allison Act (tai Grand Bland Plan of 1878) oli Yhdysvalloissa vuonna 1878 hyväksytty laki, jonka myötä Yhdysvallat siirtyi kultakannasta kaksimetallikantaan. Bland-Allison Actin nimi tulee sitä ajaneiden kongressiedustajien Richard P. Blandin ja William B. Allisonin nimistä. Bland- Allison Act salli hopeakolikoiden lyömisen kultakolikoiden rinnalla niin, että hopeakolikoihin arvo suhteessa kultakolikoihin olisi 16:1. Koska kulta oli tuolloin kuitenkin yli 16 kertaa hopeaa arvokkaampaa, uskoivat kultakannan vastustajat hopeakolikoiden syrjäyttävän kultakantaan sidotun rahan. Yhdysvaltain silloinen presidentti ja kultakannan kannattaja Rutherford B. Hayes käytti veto-oikeuttaan lakiehdotuksen hylkäämiseksi, mutta kongressi kumosi veton niin kutsutulla veto-oikeuden ohituksella ja lakiehdotus hyväksyttiin. Bland-Allison Act ei sen kannattajien odotuksista huolimatta saanut yhdysvaltalaisia luopumaan kultaan sidotusta rahasta. Hopean hinta laski lakimuutoksen jälkeen merkittävästi, minkä seurauksena kultakolikoiden arvoon sidottujen hopeakolikoiden todellinen arvo laski niiden nimellisarvon alapuolelle, kun taas kultakolikoiden arvo pysyi ennallaan. Lisäksi valtiovarainministeriö, jonka piti lain mukaan ostaa hopeaa vähintään kahdella miljoonalla dollarilla kuukaudessa, rajoitti hopeakolikoiden kysyntää ostamalla hopeaa vain minimimäärän. Bland-Allison Act kumottiin Sherman Silver Purchase Act -lailla vuonna 1890. == Lähteet == Luokka:Rahapolitiikka Luokka:Yhdysvaltain historia
HMS Brunswick (1790)

HMS Brunswick oli Britannian kuninkaallisen laivaston vuonna 1790 vesillelaskettu 74-tykkinen kolmannen luokan linjalaiva, joka oli ensimmäinen Yhdysvaltain vapaussodan jälkeen suunniteltu ja vesillelaskettu 74-tykkinen linjalaiva. Alus oli merkittävästi suurempi kuin sodassa palvelleet vastaavat alukset ja sen ylemmälle tykkikannelle oli asennettu yksi tykkipari enemmän. == Suunnittelu == Amiraliteetti hyväksyi 10. tammikuuta 1785 aluksen piirustukset. Aluksen aseistuksena oli alemmalla tykkikannella 28 kappaletta 32 naulan tykkejä ja ylemmällä tykkikannella 30 kappaletta 18 naulan tykkejä. Lisäksi aluksen puolikannella oli kaksitoista ja etukannella neljä 9 naulan tykkiä. Aluksen aseistus muutettiin joulukuussa 1806, jolloin kaikki tykit vaihdettiin 24 naulan tykeiksi. Kummallakin tykkikannella oli 24 kappaletta, puolikannella kaksi 24 naulan tykkiä ja kymmenen 24 naulan karronadia ja etukannella kaksi 24 naulan tykkiä ja neljä 24 nualan karronadia. == Valmistus == Se tilattiin 7. tammikuuta 1786 Deptfordin telakalta, jossa rakennustöistä vastasi maaliskuuhun 1787 Henry Peake ja sen jälkeen Martin Ware. Köli laskettiin toukokuussa 1786. Alus laskettiin vesille 30. huhtikuuta 1790. Valmistuskustannukset olivat 43 024 puntaa. Alus oli 17. toukokuuta - 18. kesäkuuta takiloitavana ja varustettavana Woolwichissa, mikä maksoi 4 757 puntaa.Winfield, Rif s. 89 == Palvelus == Alus otettiin palvelukseen toukokuussa 1790 Espanjan laivaston varustamiseksi päällikkönään Sir Hyde Parker ja uudelleen Venäjän aseistamiseksi päällikkönään Sir Roger Curtis. Alus palautettiin palvelukseen elokuussa 1791 Portsmouthissa vartiolaivana ja palautettiin jälleen palvelukseen heinäkuussa 1793 kontra-amiraali George Bowyerin lippulaivana päällikkönään John Harvey. Alus taisteli 1. kesäkuuta 1794 toisessa Ushantin taistelussa 74-tykkisen Ranskan laivaston linjalaivan Le Vengeur du Peuplen kanssa, jolloin 41 miehistönjäsentä sai surmansa ja 114 haavoittui. Kuolleiden joukossa oli aluksen päällikkö Harvey. Alus poistettiin korjausten ajaksi palveluksesta ja palautettiin palvelukseen syyskuussa päällikkönään lordi Charles Fitzgerald. Alus muutettiin Chathamissa heinäkuusta 1814 elokuuhun 1815 ruutiproomuksi ja se oli sairaalalaivana Stangate Creekissä lokakuusta 1815 alkaen. Aluksen romutus saatiin elokuussa 1826 päätökseen Sheernessissä. ==Lähteet== * * === Viitteet === Luokka:Kuninkaallisen laivaston kolmannen luokan linjalaivat
Yhdysvaltain liberaalirepublikaaninen puolue

Yhdysvaltain liberaalirepublikaaninen puolue oli 1870-luvun alussa toiminut lyhytikäinen puolue, joka erosi republikaanisesta puolueesta. Puolueen perustajia olivat senaattorit Charles Sumner ja Carl Schurz sekä lehtimies Horace Greeley. Liberaalirepublikaanit vastustivat istuvaa republikaanipresidenttiä Ulysses S. Grantia, jota he pitivät korruptoituneena ja tehottomana. Liberaalirepublikaanit nimesivät vuoden 1872 presidentinvaaleissa Horace Greeleyn uutta kautta tavoitelleen Grantin vastaehdokkaaksi. Vaikka Greeley sai liberaalirepublikaanien lisäksi taakseen myös demokraattisen puolueen kannattajat, hävisi Greeley vaaleissa selvästi Grantille. == Lähteet == Luokka:Yhdysvaltain puolueet
Vähä Kivijärvi (Parkano, Kirjaskylä)

Vähä Kivijärvi on Pirkanmaalla Parkanossa Kirjaskylällä sijaitseva kuivatettu järvi, joka kuuluu Kokemäenjoen vesistössä Ikaalisten reitin valuma-alueen Kivijoen-Jämijoen valuma-alueeseen. Järven alue on nykyään metsäistä suota tai avosuota. == Maantieto == Kuivatettu järvi on sijainnut painaumassa ja siinä oleva suo on nykyään 600 metriä pitkä ja 300 metriä leveä. Se sijaitsee 800 metriä lounaaseen Iso Kivijärvestä. Suoalueen eteläpäässä sijaitsee kaksi avosuon aluetta, jotka ovat noin 150 ja 70 metriä pitkiä. Painauman poikki on kaivettu oja, joka yhtyy pohjoisessa Iso Kivijärvestä kaivettuun johto-ojaan. Sitä kutsutaan Kivijoeksi. == Historiaa == Vanhassa 1800-luvun pitäjänkartassa "Vähä-Kivijärvi" on piirretty lähes samanmuotoisena kuin on 140 metrin korkeuskäyrä peruskartalla. Järvi on pitäjänkartassa täysin autio, mutta sen luusuassa ja laskuojan varrelle on piirretty niityä. Vuonna 1874 kruununtorppari Tobias Michlesson Kallionharju Sydänmaan kylästä haki lupaa laskea ja kuivattaa "Vähä-Kivijärven". Lupa myönnettiin vuonna 1877. Erämaasoita ja -järviä kuivatettiin entisaikana karjalle heinäniityiksi. Vuoden 1959 painetussa peruskartassa Vähä Kivijärven entisen rannan ympärille on piirretty neljä latoa. Vuoden 1984 kartassa niitä ei enää ole. == Lähteet == Luokka:Ikaalisten reitin valuma-alueen kuivatetut järvet Luokka:Kivijoen–Jämijoen valuma-alue Luokka:Parkanon luonto
A. S. Kilpeläinen

Adolf Seth Kilpeläinen (18. helmikuuta 1874 Kiihtelysvaara – 1. maaliskuuta 1937 Kontiolahti) oli suomalainen filosofian tohtori, historiantutkija ja kansakoulutarkastaja. Kilpeläisen vanhemmat olivat kirjuri Heikki Kilpeläinen ja Katri Puustinen. Hän pääsi ylioppilaaksi 1893 Joensuun lyseosta ja opiskeli Helsingin yliopistossa valmistuen filosofian kandidaatiksi 1896, maisteriksi 1897 ja lisensiaatiksi 1900. Kilpeläinen promovoitiin filosofian tohtoriksi 1919. Kilpeläinen toimi Nurmeksen yhteiskoulun latinan ja suomen kielen opettajana ja rehtorina 1902–1908. Hän oli kansakoulutarkastajana Mikkelin piirissä 1908–1913, Sortavalan piirissä 1913–1919, Joensuun piirissä 1919–1925 ja Pohjois-Karjalan piirissä vuodesta 1925. Kilpeläinen oli myös 8. suojeluskuntapatterin päällikkönä 1919–1926 ja hän toimi Karjalainen-lehden vakinaisena avustajana vuodesta 1920 alkaen.Aikalaiskirja 1934 (Projekt Runeberg) Kilpeläinen oli naimisissa vuodesta 1903 Alma Lindbergin kanssa. == Teoksia == * Quaestiones Andocideae, väitöskirja. 1900 * I:n suomalaisen raskastykistöpatterin mukana vapaussodassa : muistoja ja tunnelmia. Ahjo, Helsinki 1919 * Etuvartio : maanpuolustuksen kehityksestä ja vaiheista Pohjois-Karjalassa Ruotsin vallan aikana I. WSOY 1925 * Etuvartio : maanpuolustuksen kehityksestä ja vaiheista Pohjois-Karjalassa Ruotsin vallan aikana II. WSOY 1926 * Pielisjärven historia 1 ; kirj. A. S. Kilpeläinen, A. L. Hintikka, V. A. Saloheimo. Pielisjärven seurakunta - Pielisjärven kunta - Lieksan kauppala - Pielisjärven manttaalikunta, Kuopio 1954 == Lähteet == Luokka:Suomalaiset opettajat Luokka:Suomen sisällissodan valkoiset Luokka:Suomalaiset historioitsijat Luokka:Vuonna 1874 syntyneet Luokka:Vuonna 1937 kuolleet
Adam McKay

Adam McKay (s. 17. huhtikuuta 1968 Philadelphia, Pennsylvania) on yhdysvaltalainen elokuvaohjaaja, tuottaja, käsikirjoittaja, koomikko ja näyttelijä. Hänet tunnetaan parhaiten ohjaamistaan elokuvista Uutisankkuri: Ron Burgundyn legenda (2004), Katastrofikytät (2010) ja The Big Short (2015), josta hän sai parhaan ohjauksen Oscar-ehdokkuuden vuonna 2016. Vuonna 2018 McKay ohjasi elämäkerrallisen draamaelokuvan Vice – vallan oikeat kasvot, joka kertoo Yhdysvaltain entisestä varapresidentistä Dick Cheneystä. Elokuva sai kahdeksan Oscar-ehdokkuutta, joista McKay henkilökohtaisesti sai ehdokkuudet parhaasta elokuvasta tuottajana, ohjauksesta ja alkuperäisestä käsikirjoituksesta. ==Aiheesta muualla== * Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset koomikot Luokka:Yhdysvaltalaiset näyttelijät Luokka:Parhaan sovitetun käsikirjoituksen Oscar-palkinnon saajat Luokka:Vuonna 1968 syntyneet Luokka:Elävät henkilöt
Sääksjärvi (järvi Mäntsälässä)

Sääksjärvi on järvi Mäntsälässä. Järven pinta ala on 0,4 km² ja valuma-alue 3,9 km². Valuma-alueesta noin 63 prosenttia on metsää, 17 prosenttia suota ja peltoa 9 prosenttia. Sääksjärvi kuuluu Porvoonjoen valuma-alueeseen. Järven keskisyvyys on 2,2 metriä ja suurin syvyys 4,7 metriä. Sääksjärvellä on kunnan yleinen uimaranta ja kylän yhteisranta. Järven kaloista lukumääräisesti 43 prosenttia on särkiä ja 3 prosenttia lahnoja (2001). Järvessä on myös pieniä ahvenia, kiiskeä, haukea ja siikaa. Sääksjärvi on rehevä. == Lähteet == Luokka:Mäntsälän järvet
Sääksjärvi (kylä Mäntsälässä)

Sääksjärvi on kylä Mäntsälässä. Sääksjärven asukasluku on noin 800 (2005). Kylä sijaitsee Mäntsälä–Porvoo-tien varrella ja on vanhan Porvoo–Hämeenlinna- tien suuntaisesti noin viisitoista kilometriä pitkä. Kylä jakaantuu Pohjoispäähän, Keskikylään ja Eteläpäähän eli Purolaan. Sääksjärvellä on kylätoimikunta, maamiesseura, maa- ja kotitalousnaisyhdistys, kaksi metsästysseuraa, nuorisoseura ja urheiluseura. Kylällä on oma koulu, Sääksjärven koulu. Kylä on saanut nimensä samannimisen järven mukaan. Järven rannalla on uimaranta. Sääksjärven lisäksi kylällä on pienempiä lampia: Korplampi, Suojärvi ja Venunjärvi. Sääksjärvellä on viisi karjatilaa (2009). Mäntsälän tulitikkuteollisuus alkoi kylältä ja kylällä on ollut viisi eri tehdasta. Sääksjärvellä ei ole enää teollisuutta, mutta siellä louhitaan punamustaa Aurora-graniittia. Sääksjärvellä järjestetään heinäkuisin Wanhan Kaluston Päivät, missä esitellään vanhoja moottoriajoneuvoja. == Lähteet == Luokka:Mäntsälän kylät Luokka:Mäntsälän taajamat
Wilfred Agbonavbare

Wilfred Agbonavbare (5. lokakuuta 1966 Lagos, Nigeria – 27. tammikuuta 2015 Alcalá de Henares, Espanja) oli nigerialainen jalkapalloilija. Pelipaikaltaan hän oli maalivahti.Wilfred Agbonavbare National Football Teams -sivustolla Agbonavbare pelasi kotimaansa pääsarjassa New Nigerian Bankissa 1983–1989 ja BCC Lionsissa 1990. Hän voitti Nigerian-mestaruuden vuonna 1985. Kaudeksi 1990–1991 Agbonavbare siirtyi Espanjan Segunda Divisiónissa pelaavaan Rayo Vallecanoon. Toisella kaudellaan seurassa hän oli saavuttamassa toista sijaa ja nousua Primera Divisióniin. Rayo Vallecano putosi pääsarjasta kahden kauden jälkeen, mutta Agbonavbare saavutti jälleen toisen sijan ja toisen sarjanousun kaudella 1994–1995. Hän pelasi seurassa vielä kolmannen pääsarjakauden, kunnes siirtyi kaudeksi 1996–1997 toiselle sarjatasolle Écijaan, jossa pelatun kauden jälkeen lopetti uransa. Yhteensä Agbonavbare pelasi Rayo Vallecanossa 76 ottelua pääsarjatasolla ja 101 ottelua toisella sarjatasolla. Écijassa hän pelasi 23 toisen sarjatason ottelua. Hän oli vielä kuollessaankin eniten pääsarjaotteluita Rayo Vallecanossa pelannut maalivahti. Nigerian maajoukkueessa Agbonavbare pelasi vuosina 1983–1989 ja 1993–1994. Hän oli mukana AM-kilpailuissa 1994, jotka Nigeria voitti, ja MM-kilpailuissa 1994. Peliuransa jälkeen Agbonavbare jäi asumaan Espanjaan työskennelleen muun muassa maalivahtivalmentajana ja matkalaukkujen kantajana Adolfo Suárezin Barajasin Madridin kansainvälisellä lentoasemalla. Hän kuoli syöpään 48-vuotiaana Asturian ruhtinaan sairaalassa Alcalá de Henaresissa. == Lähteet == Luokka:Nigerialaiset jalkapallomaalivahdit Luokka:Jalkapallon Afrikan mestarit Luokka:Vuonna 1966 syntyneet Luokka:Vuonna 2015 kuolleet
Röömi

Röömi on Satakunnassa Kankaanpäässä Korvaluomalla sijaitseva lampi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Röömi on osa Kivijoen-Jämijoen valuma-aluetta. == Maantietoa == Lammen pituus on 350 metriä, leveys 250 metriä ja sen pinta-ala on 4,1 hehtaaria. Se sijaitsee Honkakeitaan itäpuolella maaston painaumassa ja se on jätetty keitaan turvetuotantoalueen ulkopuolelle. Lampeen ei laske ojia eikä sillä ole laskuojaa. Sen rannoilla ei ole rakennuksia eikä sille johda teitä. Lähin asutus sijaitsee Parkanon puolella Korteskylällä, minne on kilometrin matka. Kankaanpään ja Parkanon välinen raja kulkee 100 metriä lammen pohjoisrannasta. == Lähteet == Luokka:Kivijoen–Jämijoen valuma-alue Luokka:Kankaanpään järvet
Nyrkkeily Euroopan kisoissa 2015

Euroopan kisojen 2015 nyrkkeily pidettiin Bakussa Crystal Hallissa 18.–25. kesäkuuta 2015. Sarjoja oli yhteensä 15, joista kymmenen miehille. Urheilijoita oli yhteensä 296. ==Tulokset== ===Miehet=== Sarja Kultaa Hopeaa Pronssia 49 kg Bator Sagaluev Brendan Irvine Muhammed Unlu Dmytro Zamotayev 52 kg Elvin Mamishzada Vincenzo Picardi Hamza Touba Viliam Tanko 56 kg Bakhtovar Nazirov Dzmitry Asanau Tayfur Aliyev Qais Ashfaq 60 kg Albert Selimov Sofiane Oumiha Sean McComb Mateusz Polski 64 kg Collazo Sotomayor Vincenzo Mangiacapre Kastriot Sopa Viktor Petrov 69 kg Parviz Baghirov Alexander Besputin Josh Kelly Yaroslav Samofalov 75 kg Michael O'Reilly Xaybula Musalov Zoltan Harcsa Maxim Koptya 81 kg Teymur Mammadov Valentino Manfredonia Pavel Silyagin Oleksandr Khyzhniak 91 kg Abdulkadir Abdullayev Gevorg Manukian Josip Bepo Filipi Sadam Magomedov 91+ kg Joe Joyce Gasan Gimbatov Mahammadrasul Majidov Tony Yoka ===Naiset=== thumb|right|250px|Kuva 51 kiloisten loppuottelusta Nicola Adams - Sandra Drabik. Sarja Kultaa Hopeaa Pronssia 51 kg Nicola Adams Sandra Drabik Saiana Sagataeva Elif Coskun 54 kg Elena Saveleva Marzia Davide Anna Alimardanova Azize Nimani 60 kg Katie Taylor Estelle Mossely Yana Alekseevna Tasheena Bugar 64 kg Anastasiia Beliakova Valentina Alberti Sandy Ryan Aneta Rygielska 75 kg Nouchka Fontijn Anna Laurell Nash Sarah Scheurich Lidia Fidura ==Mitalitaulukko== 1\. 6 1 4 11 2\. 4 2 4 10 3\. 2 1 1 4 4\. 2 0 3 5 5\. 1 0 0 1 6\. 0 5 0 5 7\. 0 2 1 3 8\. 0 1 4 5 9\. 0 1 3 4 10\. 0 1 0 1 0 1 0 1 12\. 0 0 5 5 13\. 0 0 2 2 14\. 0 0 1 0 0 1 0 0 1 ==Lähteet== == Aiheesta muualla == Luokka:Euroopan kisat 2015
Toinen Kernstownin taistelu

Toinen Kersntownin taistelu oli 24. heinäkuuta 1864 Virginian pohjoisosassa sijaitsevassa Kernstownissa käyty Yhdysvaltain sisällissodan taistelu. Taistelu käytiin Unionin George Crookin ja Konfederaation Jubal Earlyn johtamien joukkojen välillä. Crookilla oli komennossaan arviolta noin 10 000 ja Earlylla 13 000 miestä. Taistelu päättyi Konfederaation voittoon. Unioni menetti taistelussa yhteensä noin 1 200 miestä, Konfederaatio puolet vähemmän. Tappion myötä Crookin joukot vetäytyivät Shenandoahin laaksosta Potomac-joen toiselle puolelle. == Lähteet == Luokka:Yhdysvaltain sisällissodan taistelut
Norwalk (Ohio)

Norwalk on vuonna 1817 perustettu kaupunki Ohiossa, Yhdysvalloissa. Se on Huronin piirikunnan pääkaupunki. Vuoden 2010 väestönlaskennassa kaupungin asukasluku oli 17 012. == Lähteet == == Aiheesta muualla == Luokka:Ohion kaupungit
Pyöräily Euroopan kisoissa 2015

Euroopan kisojen 2015 pyöräily pidettiin Bakussa Crystal Hallissa 16.–27. kesäkuuta 2015. Urheilijoita oli yhteensä 346. Sarjoja oli neljä kummallekin sukupuolelle. Kisoissa kilpailtiin BMX-pyöräilyssä, maantiepyöräilyssä ja maastopyöräilyssä. Menestynein maa oli Sveitsi, joka voitti yhteensä kuusi mitalia, joista kaksi oli hopeisia. ==Tulokset== ===BMX-pyöräily=== Sarja Kultaa Hopeaa Pronssia Miehet Joris Daudet Twan van Gendt David Graf Naiset Simone Christensen Magalie Pottier Aneta Hladikova ===Maantiepyöräily=== Sarja Kultaa Hopeaa Pronssia Miehet maantieajo Luis León Sánchez Andriy Hrivko Petr Vakoc Miehet aika-ajo Vasil Kiryjenka Stef Clement Luis León Sánchez Naiset maantiejo Alena Amialiusik Katarzyna Niewiadoma Anna van der Breggen Naiset aika-ajo Ellen van Dijk Ganna Solovei Annemiek van Vleuten ===Maastopyöräily=== Sarja Kultaa Hopeaa Pronssia Miehet Nino Schurter Lukas Flückiger Fabian Giger Naiset Jolanda Neff Kathrin Stirnemann Maja Włoszczowska ==Mitalitaulukko== 1\. 2 2 2 6 2\. 2 0 0 2 3\. 1 2 2 5 4\. 1 1 0 2 5\. 1 0 1 2 6\. 1 0 0 1 7\. 0 2 0 2 8\. 0 1 1 2 9\. 0 0 2 2 ==Lähteet== Luokka:Euroopan kisat 2015 Euroopan kisat